[pic] | EUROOPAN YHTEISÖJEN KOMISSIO | Bryssel 4.2.2008 KOM(2008) 62 lopullinen KOMISSION VÄLIKERTOMUSEUROOPAN PARLAMENTILLE JA NEUVOSTOLLE yhteistyö- ja seurantamekanismin puitteissa saavutetusta edistyksestä Romaniassa KOMISSION VÄLIKERTOMUSEUROOPAN PARLAMENTILLE JA NEUVOSTOLLE yhteistyö- ja seurantamekanismin puitteissa saavutetusta edistyksestä Romaniassa JOHDANTO Romanian liittyessä EU:hun 1. tammikuuta 2007 perustettiin yhteistyö- ja seurantamekanismi [1], jolla Romaniaa autetaan korjaamaan puutteita oikeuslaitoksen uudistamisessa ja korruption torjunnassa ja jolla seurataan edistymistä näillä aloilla. Tämä kertomus on järjestyksessä toinen komission yhteistyö- ja seurantamekanismista laatima kertomus[2]. Ensimmäisestä kertomuksesta on kulunut vain kuusi kuukautta, ja sitä pidetään liian lyhyenä aikana toisaalta Romanialle korjata puutteet ja toisaalta komissiolle tarkistaa kesäkuussa tekemäänsä arviota. Tästä syystä tässä kertomuksessa on tyydytty tarkastelemaan edistymistä saattamalla tiedon ajan tasalle mutta arvioimatta kunkin arviointiperusteen puitteissa saavutettuja tuloksia. Lisäksi tähän välikertomukseen sisältyy katsaus avusta, jota Romanialle on annettu arviointiperusteiden kannalta olennaisilla aloilla. Katsauksen tarkoituksena on selvittää, onko apu riittävän kattavaa, ja huolehtia siitä, että Romania saa kaiken tarvitsemansa avun. OIKEUSLAITOKSEN UUDISTAMINEN JA KORRUPTION TORJUNTA – TILANNEKATSAUS Kesäkuussa 2007 laaditun arvion jatkotoimet: toimintasuunnitelma Komission kesäkuussa 2007 julkaiseman kertomuksen jälkeen Romanian viranomaisten kanssa on aloitettu tiivis ja jatkuva vuoropuhelu, jota käydään Brysselissä ja Bukarestissa. Romania on toimittanut komissiolle säännöllisesti yksityiskohtaista tietoa tilanteen kehittymisestä. Romanian viranomaiset ovat tarttuneet komission ehdotukseen laatia toimintasuunnitelma siitä, miten maa aikoo täyttää arviointiperusteet. Komissio on tukenut Romaniaa arvioimalla toimintasuunnitelman menetelmiä. Lokakuussa 2007 Romanian hallitus hyväksyi yksityiskohtaisen toimintasuunnitelman ja toimitti sen komissiolle sen jälkeen kun sidosryhmiä oli kuultu asiassa. Ripeästi laadittu ja hyväksytty toimintasuunnitelma[3], jonka valmistuminen edellytti yhteistoimintaa ja merkittävien resurssien irrottamista lyhyessä ajassa, on osoitus Romanian viranomaisten vankasta sitoutumisesta asiaan. Viimeaikainen edistyminen Arviointiperuste 1: Oikeudellisen menettelyn muuttaminen aiempaa avoimempaan ja tehokkaampaan suuntaan parantamalla ylimmän tuomarineuvoston valmiuksia ja vastuuvelvollisuutta; raportoiminen uuden siviiliprosessilain ja rikosprosessilain vaikutuksista ja vaikutusten seuranta - Tarvittavien toimenpiteiden toteuttaminen, myös kesäkuussa 2006 hyväksyttyyn ylimmän tuomarineuvoston toimintasuunnitelmaan sisältyvät toimenpiteet, joilla varmistetaan lakien yhdenmukainen tulkinta ja soveltaminen kaikissa oikeusasteissa koko maassa, kun ensin on konsultoitu riittävän laajasti ammatissa toimivia tuomareita, syyttäjiä ja lakimiehiä; hiljattain toteutettujen lainsäädäntö- ja hallintotoimien vaikutusten seuranta - Rationaalisen ja realistisen henkilöstömallin suunnittelu ja täytäntöönpano oikeusjärjestelmää varten meneillään olevan tarvekartoituksen perusteella - Syyttämisestä vastaavan ministeriön johtamiskulttuurissa esiintyvien puutteiden ja henkilöstökysymysten selvittämistä koskevan rakenneuudistussuunnitelman laatiminen ja täytäntöönpano - Siviiliprosessilain ja rikosprosessilain hiljattain hyväksyttyjen muutosten oikeusjärjestelmään kohdistuvien vaikutusten seuranta siten, että mahdolliset korjaavat toimenpiteet voidaan sisällyttää siviiliprosessista j a rikosprosessista annettaviin uusiin, suunnitteilla oleviin lakeihin - Edellä tarkoitettujen uusien lakien säätämisessä saavutettua edistymistä sekä niiden oikeusjärjestelmään kohdistuvia vaikutuksia koskeva raportointi ja seuranta, myös riittävät kuulemiset - Ylimmän tuomarineuvoston valmiuksien parantaminen sen keskeisimpien tehtävien hoidon ja vastuuvelvollisuuden tehostamiseksi; erityisesti yksittäisten neuvoston jäsenten mahdollisiin eturistiriitoihin ja epäeettiseen toimintaan puuttuminen; oikeuslaitoksen tarkastajien palkkaaminen hiljattain hyväksyttyjen objektiivisten valintaperusteiden mukaisesti ja näiden tarkastajien alueellisen edustuksen lisääminen Muutoksenhakutuomioistuinten, korkeimman kassaatio-oikeuden sekä alueellisten tuomioistuinten ja alempien oikeusasteiden tuomareiden ja syyttäjien kesken on järjestetty koulutustilaisuuksia ja säännöllisiä kokouksia lainkäytön yhdenmukaistamiseksi. Vastaavaa toimintaa on suunnitteilla vuodelle 2008. Tammikuuhun 2008 mennessä ylimmälle tuomarineuvostolle oli valittu uusi johto, sen määrärahoja oli lisätty ja sen uudet hallintosuunnitelmat julkaistu. Ylimmän tuomarineuvoston ja Romanian oikeuslaitoksen viestintästrategia[4] hyväksyttiin joulukuussa 2007. Strategialla pyritään lisäämään oikeusjärjestelmän avoimuutta. Ylimmän tuomarineuvoston organisaatiota vahvistettiin täyttämällä 240 neuvoston kaikkiaan 275 paikasta. Syyttäjälaitoksessa on täyttämättä 572 avointa paikkaa. Noin puolet oikeuslaitoksen kaikista nimityksistä tehtiin erillismenettelyllä, jotta avoimet paikat saatiin täytetyksi nopeasti[5]. Näissä tapauksissa paikat täytettiin haastattelujen ja aiemman työkokemuksen perusteella ilman että uuden tuomarin pätevyyttä tai koulutusta tarkastettiin[6]. Oikeuslaitoksen henkilöstöstrategian odotetaan valmistuvan tammikuussa 2009[7]. Marraskuussa 2007 kansallinen korruptiontorjuntavirasto käynnisti useita syyttäjiä koskevan tutkinnan johtavien syyttäjänvirkojen täyttämiseksi järjestetyissä kilpailuissa harjoitetusta vilpistä. Uuden rikosprosessilain yleinen osa on nyt laadittu, ja se toimitettiin parlamentin asiaankuuluville valiokunnille ja ylimmälle tuomarineuvostolle joulukuussa 2007[8]. Sen käsittely on vielä kesken. Tuomioistuimet on tarkoitus velvoittaa vuoden 2008 lopussa julkaisemaan oikeuskäytäntö (ja päivittämään sitä) internetissä[9]. Arviointiperuste 2: Viranomaisten lahjomattomuutta valvovan viraston perustaminen suunnitelmien mukaisesti; virasto valvoo viranomaisten varojen käyttöä sekä toiminnan ristiriitaisuuksia ja eturistiriitoja sekä antaa velvoittavia päätöksiä, joiden pohjalta voidaan määrätä varoittavia rangaistuksia - Lainsäädännön antaminen sellaisen tehokkaan ja riippumattoman viranomaisten lahjomattomuutta valvovan viraston perustamiseksi, joka valvoo viranomaisten varojen käyttöä sekä toiminnan ristiriitaisuuksia ja eturistiriitoja sekä antaa velvoittavia päätöksiä, joiden pohjalta voidaan määrätä varoittavia rangaistuksia - Viranomaisten lahjomattomuutta valvovan kansallisen viraston perustaminen ja sen varmistaminen, että sillä on tarvittavat henkilöstöresurssit ja varat tehtävänsä suorittamiseen Viranomaisten lahjomattomuutta valvovan kansallisen viraston oikeudellinen kehys hyväksyttiin toukokuussa 2007[10]. Virasto ei kuitenkaan ole vielä toiminnassa, ainoastaan sen varapääjohtaja on valittu. Valmistelutyöt – henkilöstön palkkaaminen, infrastruktuurihankinnat, varojen osoittaminen toimitiloja varten ja talousarvion valmistelu – ja organisaatiokaavion suunnittelu on aloitettu[11]. Arviointiperuste 3: Ammattimaisten, puolueettomien tutkimusten jatkaminen korkean tason korruptiotapauksissa tähän asti saavutetun edistyksen pohjalta - Korkean tason korruptiotapauksiin kohdistuvien ammattimaisten ja puolueettomien tutkimusten jatkaminen; korruptiontorjuntarakenteiden oikeudellisesta ja institutionaalisesta vakaudesta huolehtiminen erityisesti jatkamalla nykyistä nimitys- ja nimitysten peruuttamismenettelyä, jota sovelletaan Romanian korkeimpaan syyttäjäviranomaiseen, kansallisen korruptiontorjuntaviraston pääsyyttäjään ja korkeimman syyttäjäviranomaisen viraston muihin johtaviin virkoihin Kansallisen korruptiontorjuntaviraston toiminta on tuottanut tulosta viimeisten kuuden kuukauden aikana[12]. Lokakuuhun 2007 mennessä kansallinen korruptiontorjuntavirasto oli pyytänyt lupaa aloittaa rikostutkinnan, jonka kohteena on kahdeksan virassa olevaa tai entistä ministeriä. Romanian presidentti myönsi luvan tammikuussa[13]. Päätöstä koskemattomuuden poistamisesta edelsi kiivas oikeudellinen ja poliittinen keskustelu. Viimeksi kuluneina kuutena kuukautena tuomioistuimet ovat palauttaneet useita näitä virassa olevia tai entisiä ministereitä koskevia tapauksia takaisin syyttäjälle oikeudenkäyntivirheiden vuoksi. Tämä on koskemattomuuskysymyksen ohella synnyttänyt melkoisesti keskustelua ja vastakkainasettelua[14]. Ei ole selvää, onko tuomioistuinten omaksuma linja tulkittava niin, että näyttö ei kelpaa ja että tapaukset on tutkittava uudelleen, vai niin, että syyttäjäosapuoli voi korjata tilanteen ilman että prosessi täytyy aloittaa alusta.[15] Lokakuussa 2007 Romanian parlamentti hyväksyi joukon muutoksia rikosprosessilakiin ja rikoslakiin. Presidentti ei ole vielä vahvistanut lakia rikosprosessilain muuttamisesta vaan on palauttanut sen uudelleen tarkasteltavaksi.[16] Ehdotetuilla muutoksilla rikosasioiden tutkinnan ja syytetoiminnan oikeudellista kehystä muutettaisiin merkittävästi. Muutoksissa säädetään muun muassa, että rikostutkinta rajattaisiin periaatteessa kuuteen kuukauteen, että etsintä tai kuuntelu olisi sallittua vain, jos epäilylle on ilmoitettu siitä etukäteen[17], ja alle yhdeksän miljoonan euron petokset katsottaisiin merkitykseltään vähäisiksi rikoksiksi, joiden enimmäisrangaistus on viisi vuotta. Jos nämä muutokset tulevat voimaan, ne heikentävät merkittävästi Romaniassa harjoitettavan rikostutkinnan tehokkuutta yleisesti ottaen. Ne vaikuttaisivat myös jäsenvaltioiden yhteisiin tutkimuksiin, terrorismin torjuntaan ja rajat ylittävään rikollisuuteen liittyvään syytetoimintaan. Syyttäjä ei voisi enää käyttää verohallinnon teknisiä arvioita vahinkojen laajuudesta.[18] Arviointiperuste 4: Lisätoimien toteuttaminen korruption estämiseksi ja torjumiseksi erityisesti paikallishallinnossa - Hiljattain toteutettujen valistuskampanjoiden tulosten arviointi ja korruptiolle erityisen alttiita aloja koskevien jatkotoimenpiteiden ehdottaminen tarvittaessa - Raportointi siitä, miten korruptiomahdollisuuksia vähennetään ja paikallishallintoa tehdään avoimemmaksi ja mitä seuraamuksia korruptiosta on virkamiehille erityisesti paikallishallinnossa Sisäministeri allekirjoitti marraskuussa viranomaisten lahjomattomuutta valvovaa kansallista virastoa koskevan uuden pöytäkirjan valtiosta riippumattomien järjestöjen kanssa sen jälkeen kun asianomaisen hankkeen täytäntöönpano oli viivästynyt huomattavasti[19]. Nk. vihreä linja, joka oli alun perin tarkoitettu yleiseksi korruptionvastaiseksi puhelinpalveluksi, on laajennettu kattamaan yleisluonteiset kysymykset, joita kansalaisilla on sisäministeriön tehtäväkentästä.[20] Kansallisen korruptiontorjuntastrategian[21] valmistelu on viivästynyt, mutta siinä on päästy alkuun. Painopisteitä ovat korruptiolle alttiit alat ja paikallisviranomaiset. Hallituksen on määrä hyväksyä se maaliskuussa 2008. YHTEISTYÖ- JA SEURANTAMEKANISMIN PUITTEISSA ANNETTU TUKI Romanialle on myönnetty huomattavaa tukea oikeus- ja sisäasioiden alalla sekä EU:n ohjelmista, kuten Pharesta ja siirtymäjärjestelystä, että jäsenvaltioiden varoista[22]. Oikeus- ja sisäasiat ovat edelleen liittymisen jälkeisen EU-tuen tärkein kohde: siihen on kohdennettu lähes puolet Romaniaa koskevan EU:n siirtymäjärjestelyn määrärahoista, mukaan lukien erityismäärärahat hankkeisiin, joilla tuetaan suoraan edistymistä yhteistyö- ja seurantamekanismin arviointiperusteiden täyttämisessä. Oikeus- ja sisäasioiden alalla toteutettavat hankkeet kattavat kaikki arviointiperusteet. Vuodesta 2004 toteutettujen hankkeiden[23] tarkempi tarkastelu paljastaa, että eräät toimintakohteet, esimerkiksi oikeuslaitoksen uudistaminen (arviointiperuste 1), ovat saaneet huomattavia määriä apua ja että niiden vastaanottokyky saattaa tästä syystä olla lähes kokonaan hyödynnetty. Myös korkean tason korruption (arviointiperuste 3) ja paikallistason korruption (arviointiperuste 4) torjuntavalmiuksien lisäämiseen on nyt käytettävissä runsaasti varoja. Sen sijaan jotkin korruptiolle alttiit alat, esimerkiksi koulutus, eivät ole vielä saaneet tukea korruption torjuntaan. Viranomaisten lahjomattomuutta valvova uusi kansallinen virasto (arviointiperuste 2), jonka on määrä aloittaa toimintansa vasta tämän vuoden alkupuoliskolla, on saanut toistaiseksi vain vähän tukea. Annettu tuki on vaikuttanut Romanian edistymiseen. Oikeuslaitoksen uudistaminen on nauttinut jatkuvaa kansainvälistä tukea, ja se on esimerkki toimintakohteesta, jolla edistyminen on ollut suhteellisen vakaata. Kansallinen korruptiontorjuntavirasto, joka sekin saa runsaasti taloudellista tukea, on pystynyt kasvattamaan korkean tason korruptiotapausten tutkintaan ja syytteeseenpanoon liittyviä valmiuksia suhteellisen lyhyessä ajassa. Jatkossa pitäisi keskittyä tukemaan viranomaisten lahjomattomuutta valvovaa kansallista virastoa ja korruption torjuntaa. Tuki pitäisi kohdistaa suoraan Romanian laatimassa toimintasuunnitelmassa yksilöityihin painopisteisiin ja tarpeisiin. Yleisesti ottaen etusijalle pitäisi asettaa pienemmät, tarkkaan kohdennetut avustushankkeet, joissa otetaan huomioon Romanian instituutioiden kyky ottaa vastaan apua ja jotka mahdollistavat täyden vastuun ottamisen tuloksista. Lähestymistavassa pitäisi pyrkiä monialaisuuteen esimerkiksi keskittymällä korkean tason korruption torjunnassa sekä tuomareihin että syyttäjiin. Aloilla, joilla lisätuki on vaikeasti hyödynnettävissä, tuen antamisesta olisi luovuttava hallitusti ja asteittain. Tukea pitäisi jatkossakin antaa parhaita käytäntöjä vaihtamalla, koulutuksena ja stipendeinä. Laajempia hankkeita paikallistason korruption torjumiseksi pitäisi täydentää joustavilla ja tarkkaan kohdennetuilla lyhyen tai keskipitkän aikavälin hankkeilla, joissa keskitytään joihinkin torjunnan osa-alueisiin tai korruptiolle erityisen alttiisiin aloihin. Romaniaa kannustetaan hyödyntämään täysimääräisesti ne EU:n huomattavat avustusmäärärahat, jotka vielä ovat käytettävissä siirtymäjärjestelyn ja TAIEXin kautta. Kyseisillä varoilla voidaan toteuttaa lyhyen aikavälin hankkeita lyhyellä valmisteluajalla sekä kestoltaan enintään kuuden kuukauden mittaisia keskipitkän aikavälin nk. twinning light -hankkeita. Komissio kehottaa jäsenvaltioita harkitsemaan suoremman ja käytännöllisemmän tuen antamista Romanialle vaihtamalla parhaita käytäntöjä, tarjoamalla harjoittelupaikkoja ja stipendejä sekä solmimalla institutionaalisia kumppanuuksia keskeisten viranomaistahojen, kuten viranomaisten lahjomattomuutta valvovan kansallisen viraston tai kansallisen korruptiontorjuntaviraston, kanssa. PÄÄTELMÄT Romania on jatkanut ensimmäisenä jäsenyysvuotenaan ponnisteluja sellaisten puutteiden korjaamiseksi, jotka saattavat estää EU:n lainsäädännön, politiikan ja ohjelmien tehokkaan soveltamisen. Keskeisillä aloilla, kuten korkean tason korruption torjunnassa, tulokset eivät kuitenkaan ole vielä olleet vakuuttavia. Tässä kertomuksessa on kyse tietojen saattamisesta ajan tasalle, eli siinä ei esitetä perusteellista arviota siitä, miten arviointiperusteiden täyttämisessä on edistytty. Vallitseva tilanne on kuitenkin huolestuttava, ja siihen on puututtava ennen kuin komissio tekee kesäkuussa täysimittaisen arvioinnin. Viiveitä on esiintynyt oikeuslaitokselle laaditun johdonmukaisen työhönottostrategian toteutuksessa (arviointiperuste 1), viranomaisten lahjomattomuutta valvovan kansallisen viraston perustamisessa (arviointiperuste 2) sekä yleisstrategian laatimisessa ja mallihankkeiden täytäntöönpanossa paikallistason korruption torjunnan alalla[24] (arviointiperuste 4). Erityisesti Romanian olisi tehostettava toimia korkean tason korruption torjumiseksi (arviointiperuste 3) sekä kansallisten korruptiontorjuntarakenteiden oikeudellisen ja institutionaalisen vakauden säilyttämiseksi. Komissio antaa tunnustusta merkittävästä työstä, jonka Romania on tehnyt uskottavan toimintasuunnitelman laatimiseksi. Suunnitelmassa kuvataan arviointiperusteiden täyttämiseksi sovitut toiminnot ja määräajat ja toteutuksesta vastaavat instituutiot. Toimintasuunnitelmasta on kuitenkin saatava paikoitellen yhtenäisempi, ja sen on paikattava joitakin puutteita.[25] Komissio ehdottaakin, että Romania korjaisi toimintasuunnitelmaansa näiltä osin. ANNEX Overview of EU Assistance provided to Romania in the area of Judicial Reform and the Fight against Corruption [26] Benchmark 1: Judicial Reform EU projects have provided institutional capacity building to the Senior Council of Magistracy and the Romanian judiciary training institutions. A substantial budget was reserved for the IT equipment of courts and prosecutors offices. Several larger bilateral projects and a number of smaller initiatives complemented this institution-building effort. Future projects continue to focus on capacity building, on the transparency of the judicial process and address particular areas such as judiciary statistics, probation system or witness protection. Judicial Reform has been a strong focus of assistance. Phare 2004-2006: - Institutional Capacity Building and IT and office equipment for the Superior Council of Magistracy (several projects, ongoing: 2.4 MEUR) - IT and Office Equipment for the Superior Council of Magistracy (Until Nov06: 600,000 EUR) - Strengthening the institutional and legislative framework in the field of international judicial cooperation (Nov06-May08: 1,2 Mio EUR) - Institution Building and Equipment for the National Institute of Magistracy and to the National School of Clerks (several projects, ongoing: total 5.24 Mio EUR) - IT equipment, training and development of case management and documentation software at courts and prosecutors' offices (several projects, ongoing: total 28,72 Mio EUR) - Assistance to set up an efficient legal aid system (Until Nov06: 1,25 Mio EUR) - Mediation as an alternative dispute resolution (275.000 EUR until June 2007) - Increasing the Transparency of Courts' and prosecutors' offices (Nov07-Dec08: 1 Mio EUR) - Assistance to the High Court of Cassation and Justice: Training and Capacity Building (Nov07-Dec08: 700,000 EUR) - Further consolidation of the institutional and administrative capacity of the Ministry of Justice (Phare 2006: 0.4 MEUR) Transition Facility 2007: - Unification of the Jurisprudence of Courts and Prosecutor Offices in Romania (600,000 EUR) - Strengthening the Public Ministry’s institutional capacity (170,000 EUR) - Improving the System of Romanian Judicial Statistics (560,000 EUR) - Strengthening the Romanian Probation System and the Inter-Institutional Cooperation on Victim Protection (570,000 EUR) - Assistance for Enhancing the Respect of Human Rights in Prisons and Improving the Efficiency of the Romanian Penitentiary System (660,000 EUR) - Improving the Witness Protection Capacity (250.000 EUR) Main Bilateral Projects: Consulting Services for Revision of the Penal Procedure Code (Jan-Nov07: 299,500 EUR) Strengthening the functioning of the Romanian Judiciary and its representative body – Superior Council of Magistracy (750,000 EUR) | Development of Judiciary Training Capacities (Mar-Nov07: 40,000 EUR) | Several Projects on: Management and media training for magistrates, Increasing Integrity within the Judicial System, Strengthening the Probation Service, Assistance to the Anti-Money Laundering Office, Court Management (635,000 EUR ) | The implementation of basic procedural rules for protecting the financial interests of the EU (May-Oct07: 82,000 EUR) Support for improving the capacity of the Ministry of Justice (36,000 EUR) Assistance to the National Institute for Magistracy of Romania Improving the Human Rights Situation in Prisons (07-08: 50,000 EUR ) | Several smaller training projects, internships, organisational audits, study visits, seminars | - Main Projects with a total budget of at least 45.41 MEUR Benchmark 2: Integrity Agency A single large project includes support to the creation of the National Integrity Agency. Two bilateral projects complement the institution-building effort through support in related areas. Given that the National Integrity Agency will become operational only in the course of 2008, follow-up support should be considered. Phare 2004-2006: - Improving the fight against corruption – assistance to the National Integrity Agency and the DNA (Aug06-Jan08: 0.6 Mio EUR concerning ANI) Main Bilateral Projects: Enhancing the Monitoring Role of Civil Society (88,000 EUR) | Protection of whistleblower program | - Main Projects with a total budget of at least 1.6 MEU Benchmark 3: High-Level Corruption Several projects supported building-up capacity at the Romanian National Anti-Corruption Prosecution Services (DNA). This support continues through smaller projects. Phare 2004-2006: - Improving the fight against corruption – assistance to the National Integrity Agency and the DNA (Aug06-Jan08: 1 Mio EUR concerning DNA) - Strengthening the institutional capacity of DNA (Sept05-Feb07: 1,2 Mio EUR) - IT equipment and software for the DNA (Until Nov06: 1,75 Mio EUR) Transition Facility 2007: - Enhancement of National Anticorruption Directorate Investigative Capacities (560,000 EUR) Bilateral Projects: Several individual advisory missions, seminars and study visits | - Main Projects with a total budget of at least 6.5 MEUR Benchmark 4: Local Corruption Several large EU projects are being implemented or in preparation. Bilateral support shows a particular emphasis on the area of local corruption. Several projects have been implemented with central and local administration. Phare 2004-2006: - Improving the fight against corruption: Corruption Awareness among central and local public administration (since Nov06: 1,6 Mio EUR) - Supply of IT equipment for the General Directorate for Anticorruption / Ministry of the Interior (Phare 2006: 0.3 MEUR) - Strengthening administrative mechanisms and legislation to better foster and protect the public integrity system in public administration. (Phare 2006: 1.3 MEUR) - Strengthening the fight against corruption on the preventive side (Phare 2006: 1 MEUR) - Corruption in the Public Administration (Sept07-: 1,2 Mio EUR) - Development of the Anti-corruption General Directorate of the Ministry of Interior and Administrative Reform (MIRA) (Jun07-Jul08: 1,1 Mio EUR) Transition Facility 2007: - Building Civil Society Support against Corruption (2,5 Mio EUR) - Bringing Anti-Corruption Capacities in the Ministry of Internal Affairs up to EU Standards (250,000 EUR) - Strengthening the Capacity to Fight Economic and Financial Crime (200.000 EUR) Bilateral Projects Resident adviser on corruption with MoI (until Jun08) | Improving Transparency and Accountability of Local Government (ended Aug07: 135,000 EUR) Tackling corruption within the Customs Administration (ended Jul07: 52,500 EUR) Reducing corruption within the Health Sector (until Mar08: 58,500 EUR) National Integrity Centre (ended Aug07: 115,000 EUR) | Romanian Youth Versus Corruption; Together against corruption; Anti-corruption educational campaign (Integrity Centres) Improving Romanian local government integrity (MPP) (04-06: 320,000 EUR) Regional Transparency Councils | - Main Projects with a total budget of at least 9.9 MEUR [1] Komission päätös 2006/928/EY, tehty 13 päivänä joulukuuta 2006, yhteistyötä ja Romanian edistymisen seurantaa koskevan järjestelmän perustamisesta tiettyjen arviointiperusteiden täyttämiseksi oikeuslaitoksen uudistamisen ja korruption torjunnan alalla (EUVL L 354, 14.12.2006, s. 56). [2] Ensimmäisen kerran komissio raportoi 27. kesäkuuta 2007 (KOM(2007) 378 lopullinen). [3] Toimintasuunnitelmaan voi tutustua osoitteessa http://www.just.ro/Portals/0/Right_Panel/Plan%20de%20actiune/plan_actiune_en_21122007[1].pdf. [4] Strategia ulottuu vuoteen 2012, ja se on huomioitu toimintasuunnitelmassa. Strategian täytäntöönpanosta vastaa ylimmän tuomarineuvoston nimeämä työryhmä. [5] Lain 304 muutoksella kumottiin vaatimus, jonka mukaan kansallisen tuomari-instituutin neuvoston on hyväksyttävä instituutin ylimmän johdon nimitykset ja niiden peruuttamiset. [6] Haastattelumenettely on sittemmin lakkautettu hallituksen poikkeusasetuksella 100/2007, jota sovelletaan 1.6.2008 alkaen. [7] Toimintasuunnitelman V osan 1.4 toiminto. Lisäksi hyväksyttiin syyttämisestä vastaavan ministeriön organisaatiokaavio (asetus nro 2477/C/1.10.07). [8] Oikeusministeri ei kuule korkeinta tuomarineuvostoa järjestelmällisesti etukäteen, kun on kyse oikeuslaitoksen kannalta keskeisestä lainsäädännöstä. Järjestelmällinen kuuleminen parantaisi ylimmän tuomarineuvoston mahdollisuuksia harjoittaa tehtäväänsä Romanian oikeuslaitoksen valvojana. [9] Toimintasuunnitelman II osan 2.1 kohta. [10] Laki 144/2007, 25.5.2007. [11] Viraston perustamisen vauhdittamiseksi on annettu hallituksen poikkeusasetus nro 138/6.12.2007. [12] Korruptiontorjuntavirasto pani 1.6.–31.10.2007 välisenä aikana 148 vastaajaa syytteeseen 64 tapauksessa. Samalla ajanjaksolla tuomioistuimet tekivät 31 ei-lopullista tuomitsevaa päätöstä, jotka koskivat 53:a korruptiontorjuntaviraston käsittelemien tapausten vastaajaa. Lopullisia päätöksiä tuomioistuimet tekivät 22, ja ne koskivat 31:tä vastaajaa. Samalla viiteajanjaksolla 10 vastaajaa vapautettiin lopullisesti syytteistä. [13] Ministereiden oikeudellisen koskemattomuuden poistamista koskevaa menettelyä muutettiin 4. lokakuuta 2007 annetulla, entisen oikeusministerin ajamalla hallituksen asetuksella nro 95 niin, että neuvoa-antava komitea korvattiin uudella tuomareista muodostetulla komitealla. Romanian perustuslakituomioistuin on todennut lain perustuslain vastaiseksi. Sen jälkeen kun oikeusministeri, joka on yksi kahdeksasta tutkinnan kohteena olevasta ministeristä, oli tammikuussa eronnut ja hänen tilalleen oli nimetty uusi väliaikainen ministeri, presidentti poisti tammikuussa kaikilta vastaajilta heidän koskemattomuutensa. [14] Tuomioistuimet ovat pääasiallisesti vedonneet siihen, ettei syyttäjäosapuoli (kansallinen korruptiontorjuntavirasto) ole noudattanut koskemattomuuden poistamista vastaajilta koskevaa perustuslakituomioistuimen uutta päätöstä, joka edellyttää koskemattomuuden poistamista myös hallituksen aikaisemmilta jäseniltä. Tämä päätös tehtiin kuitenkin vasta sen jälkeen kun kansallinen korruptiontorjuntavirasto oli aloittanut asiaankuuluvat menettelyt. [15] Moitteenvaraisia ovat sellaiset menettelyvirheet, joilla perusoikeuksia ei ole loukattu perustavanlaatuisella tavalla ja jotka voidaan korjata. Ehdottomasta menettelyvirheestä puhutaan esimerkiksi silloin, kun vastaajan perusoikeuksia on rikottu eikä tilanne ole korjattavissa, jolloin asia palautetaan syyttäjälle tutkinnan aloittamiseksi alusta. [16] Jos parlamentti äänestää muutoslain puolesta toistamiseen, presidentin on Romanian perustuslain 77 §:n nojalla pakko vahvistaa se. [17] Noudattamatta jättäminen johtaisi tutkinnan mitätöimiseen. [18] Hallituksen asetus nro 47, 28.8.2007. [19] Korruption torjunnan tehostamiseen tähtäävä valistuskampanja toteutettiin lokakuun 2007 ja tammikuun 2008 välisenä aikana. [20] Sitä, missä määrin nämä muutokset mahdollistavat edelleen kumppanuuden kansalaisyhteiskunnan kanssa ja miten ne palvelevat jatkossa korruptioilmiantojen käsittelyä, ei pystytty arvioimaan. [21] Kyseessä on toimintasuunnitelmaan sisältyvä, tärkein arviointiperusteeseen 4 liittyvä toimenpide, ks. 5 toiminto. [22] Pelkästään Pharesta on vuodesta 2004 alkaen myönnetty yli 187 miljoonaa euroa oikeus- ja sisäasioiden hoitamiseen Romaniassa. Siirtymäjärjestely on käytössä vuoteen 2010. Rakennerahastojen puitteissa kiinnitetään erityishuomiota ja myönnetään tukea moitteettoman ja läpinäkyvän järjestelmän perustamiseen EU:n varojen hoitoa varten – kyseessä on korruption torjuntaan kytköksissä oleva prosessi. Teknistä apua tarjotaan hankkeiden seurantaan, arviointiin ja valvontaan sekä tehokkaan ja yhtenäisen hallinnon tietojärjestelmän kehittämiseen. Järjestelmä tuottaa läpinäkyvää tietoa myönnetyistä varoista ja niiden käytöstä. TAIEX järjesti runsaasti toimintaa oikeus- ja sisäasioiden alalla Romaniassa, ja sillä on edelleen varoja käytettävissä jatkotoimintaa varten. [23] Jotta voitaisiin selvittää, onko apu riittävän kattavaa, ja huolehtia siitä, että Romanian käytettävissä on kaikki sen tarvitsema apu, tämän kertomuksen liitteenä on yhteenveto maalle vuodesta 2004 annetusta EU:n ja kahdenvälisestä avusta. Yhteenveto perustuu komission käytettävissä oleviin tietoihin ja jäsenvaltioiden toimittamiin tietoihin. Se ei sisällä kaikkia hankekohtaisia tietoja, ja luettavuuden parantamiseksi tietoja on yhdistetty kokonaisuuksiksi. Kaikki käytettävissä olevat tiedot on kuitenkin toimitettu myös Romanialle, ja tässä kohdassa esitetyistä ehdotuksista on keskusteltu Romanian viranomaisten kanssa ja niille on saatu viranomaisten tuki. [24] Toimintasuunnitelma, arviointiperusteeseen 4 liittyvä 5 toiminto. [25] Jotkin tehdyistä oikeudellisista ja poliittisista aloitteista ovat tosiasiallisesti ristiriidassa toimintasuunnitelman tavoitteiden kanssa. Lisäksi toimintasuunnitelmasta puuttuu tärkein asia eli korruptiontorjuntarakenteiden oikeudellisen ja institutionaalisen vakauden säilyttäminen (arviointiperuste 3). Suunnitelmassa ei myöskään mainita, onko oikeuslaitoksen uudistamiseen ja korruption torjuntaan tähtäävien strategioiden, joiden voimassaolo on hiljattain päättynyt, tilalle tarkoitus laatia alakohtaisia strategioita ja milloin. Paikallistason korruption torjunnan (arviointiperuste 4) osalta toimintasuunnitelma ei ole riittävän yksityiskohtainen. Toimintasuunnitelmaan sisältyy joitakin toimintoja ja indikaattoreita, jotka eivät vaikuta riittävän kohdennetuilta, jotta niillä voitaisiin päästä tavoiteltuihin tuloksiin. Esimerkki tällaisesta indikaattorista on luottamuksellisten tietojen vuotaminen tiedotusvälineille (arviointiperuste 3, I luvun 1.2 kohta). Kuten komission 27. kesäkuuta 2007 julkaisemassa yhteistyö- ja seurantamekanismia koskevassa kertomuksessa todettiin, selvitys korruptiorikosten seuraamusten yksilöinnistä (arviointiperuste 3, II luvun 1 kohta) on vasta ensimmäinen askel, kun korkean tason korruptiotapauksissa annettujen tuomioiden mahdollista lievyyttä aletaan tarkastella. Toimintasuunnitelmaa olisi päivitettävä jatkuvasti, ja operatiivisen keskuskoordinointimekanismin olisi seurattava tarkkaan tuloksia niitä indikaattoreihin vertaamalla. [26] PHARE: Budgetary figures include Romanian national co-financing. Bilateral Projects: Only larger bilateral projects are taken up in this list. In addition, various assistance missions, study visits and smaller activities have taken place.